**Cvičenie č. 52 (na strane č.37)**

Vytlieskaj podľa nôt. Počítaš si nahlas – slabikami pr- vá, dru-há. Tlieskaš na každú notu. Na začiatku osnovy je napísané, v akom takte je skladbička. Vrchné číslo nám hovorí, do koľko počítame (v našom prípade do dvoch) a spodné nám hovorí, aká hodnota noty je na každú dobu. V našom prípade je to 4, čiže štvrťová nota. Keď budete mať toto cvičenie nacvičené, poproste rodičov, aby nahrali, ako to viete vytlieskať a poslali to na môj mail, aby som to skontroloval.

 **Cvičenie č. 53 (na strane č. 38)**

Zakrúžkuj tóny „fis“ a „cis“ a tóny nie len vymenuj, ale aj podpíš pod každú notu. Píš malé písmená, aby sa ti to tam zmestilo. 😊

 **Cvičenie č. 54 (na strane č. 38)**

Doplň na čiary, čo tam chýba. V predošlých cvičeniach sme sa učili o krížiku, béčku a odrážke, či nám notu zvyšujú o pol tónu, alebo znižujú o pol tónu, alebo nám rušia predznamenanie (teda krížik alebo béčko).

**Cvičenie č. 55 (na strane č. 38)**

Pospájaj noty s názvami nôt, ktoré k nim patria.

**Cvičenie č. 56 (na strane č. 38)**

Pospájaj čiarou talianske označenia so slovenskými. Talianske výrazy sme sa už učili. Ak si na niektoré nepamätáš, nalistuj si ich z predošlých cvičení.

**Cvičenie č. 57 (na strane č. 38)**

Do svojho notového zošita si precvič, ako vieš napísať basový kľúč. Napíš ho do troch riadkov, jeden za druhým, koľko sa ti ich tam zmestí. Basový kľúč začínaš písať guličkou na note „malé f“ a pokračuješ oblúčikom vpravo. Nakoniec pridáš dve bodky, ktoré ohraničia spomenuté „malé f“. Práve preto sa tento kľúč volá aj ako F kľúč. Lebo nám určuje polohu malého „f“. Ďalšou pomôckou pre určenie výšky nôt je nota C1 . Pri husľovom kľúči sa nota C1 nachádza na pomocnej čiare **POD** notovou osnovou. Pri basovom kľúči sa tá istá nota C1 nachádza pre zmenu na pomocnej čiare **NAD** notovou osnovou. Hneď prvá nota v cvičení č. 57 je práve spomínaná nota C1 . Nota malé „f“ je na konci cvičenia. Vyskúšajte si, či poznáte noty v basovom kľúči. Pokiaľ hráte na hudobnom nástroji, ktorý používa basový kľúč, môžete si nahlas prečítať v notách, ako sa ktorá nota nazýva.

*Na záver, keď budete mať hotové všetky cvičenia, zašlite ich prosím na kontrolu na môj mail:* (michal.janiga@zuspmb.sk)